b'\n_START_ARTICLE_\nMontenegro Airlines\n_START_SECTION_\nZgodovina\n_START_PARAGRAPH_\nDru\xc5\xbeba Montenegro Airlines je bila ustanovljena 24. oktobra 1994 s strani zvezne vlade tedanje Zvezne republike Jugoslavije. Prvo letalo je bilo nabavljeno v letu 1996. 7. maja 1997 je dru\xc5\xbeba opravila svoj prvi let med Podgorico in Barijem v Italiji z letalom Fokker 28. Letalo je bilo poimenovano Lov\xc4\x87en._NEWLINE_Leta 2000 je dru\xc5\xbeba postala \xc4\x8dlanica mednarodnega zdru\xc5\xbeenja letalskih dru\xc5\xbeb (IATA - International Air Transport Association). Junija 2000 je dru\xc5\xbeba na letali\xc5\xa1\xc4\x8du v Podgorici prejela prvo od petih letal tipa Fokker F100. Leta 2003 se je dru\xc5\xbeba vklju\xc4\x8dila v sistem Amadeus CRS. Pilotsko osebje dru\xc5\xbebe je leta 2004, kot prvo v regiji prejelo IIIA certifikat. 2. julija 2004 je dru\xc5\xbeba prepeljala svojega prvega milijontega potnika. 22. februarja 2006 je dru\xc5\xbeba, kot prva od letalskih dru\xc5\xbeb na Balkanu vpelja e-vozovnice na liniji Beograd-Z\xc3\xbcrich-Beograd. _NEWLINE_Po osamosvojitvi 3. junija 2006 je Srbija postala mednarodni trg za dru\xc5\xbebo skladno z mednarodnimi pravili (pravilo Seventh freedom). Dru\xc5\xbeba je tako izgubila svojo najdonosnej\xc5\xa1o linijo Ni\xc5\xa1-Z\xc3\xbcrich. Da bi omilila izgubo srbskega trga, je dru\xc5\xbeba ustanovila h\xc4\x8derinsko firmo Master Airways v Srbiji, ki pa nikoli ni dobila dovoljenj s strani srbskih oblasti._NEWLINE_23. julija 2007 je dru\xc5\xbeba za dobo osmih let najela dve letali tipa Embrarer 195, od katerih je prvo prejela 5. julija 2008, kar ji je omogo\xc4\x8dilo \xc5\xa1iritev mre\xc5\xbee destinacij in predvsem vzpostavitev letalske linije z letali\xc5\xa1\xc4\x8di London Gatwick in Milano Malpensa. Septembra 2008 je dru\xc5\xbeba napovedala nakup \xc5\xa1e enega letala Embrarer 195._NEWLINE_Aprila 2009 sta dru\xc5\xbebi El Al in Montenegro Airlines sklenili sporazum o nakupu 30% delnic dru\xc5\xbebe, kar pa ni bilo nikoli realizirano Dru\xc5\xbeba se je v celoti vrnila pod okrilje vlade \xc4\x8crne gore._NEWLINE_V \xc4\x8dasu, ko je dru\xc5\xbeba prejela prvo letalo Embrarer 195, se je dru\xc5\xbeba sku\xc5\xa1ala dogovoriti o spremembi naro\xc4\x8dila za letala tipa Embrarer 175. Kljub vsemu sta bili drugo in tretje letalo dostavljeni po prvotnem naro\xc4\x8dilu, za \xc4\x8detrto letalo pa se je dru\xc5\xbeba dogovorila za dobavo letala Embrarer 175. Pozneje, julija 2012 pa je pri\xc5\xa1lo do spremembe naro\xc4\x8dila in dru\xc5\xbeba je naro\xc4\x8dila letalo Embrarer 190. To letalo je dru\xc5\xbeba prejela maja 2014. Novembra 2014 je dru\xc5\xbeba ponudila obe letali Fokker 100 v prodajo, a do junija 2015 zanju \xc5\xa1e ni na\xc5\xa1la kupca.'